Եկեղեցի Հայաստանյաց

Եկեղեցի Հայաստանյաց, կրոնական և աստվածաբանական հանդես։ Հրատարակվել է 1888 թվականին (Կոստանդնուպոլիս, շաբաթաթերթ) և 1900-1901 թվականներին (Մանչեստր, ամսագիր)։ Խմբագիր՝ Թ․ Զուղայեցի (Իսահակյան)։ Տպագրել է Աստվածաշնչի ուսումնասիրությանը, մեկնաբանությանը և ուսուցմանը նվիրված նյութեր, հոդվածներ հայ եկեղեցու պատմության, օրենքների, ծեսերի և արարողությունների վերաբերյալ, կենսագրական տվյալներ միջնադարի հայ մատենագիրների (Հովհաննես Որոտնեցի, Գրիգոր Տաթևացի և այլն) մասին։ «Եկեղեցի Հայաստանյաց» անդրադարձել է նաև հայերեն ձեռագրերի պատմությանը, պատասխանել կրոնական խնդիրների շուրջ ընթերցողների հարցերին։ 1901 թվականին լույս է տեսել «Հայ եկեղեցի» անունով։

Օսմանյան կայսրության հայկական հանդեսներ
Հայկական գրական պարբերականներ
Հայկական կրոնական պարբերականներ
Պարբերականներ այբբենական կարգով